《读重明纪异录二首有序 其二》
明代·卢龙云

传家勋节茂，德聚感仙灵。露浥萱逾秀，云开婺转荧。

阶庭重戏綵，里闬更垂青。母视从天视，应教护晚龄。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。